Charlie Adler

Charles Michael "Charlie" Adler (s. 2. lokakuuta 1956, Boston, Massachusetts) on yhdysvaltalainen Annie-ehdokkuuden saanut ääninäyttelijä ja Emmy-palkittu ääniohjaaja. Animation Magazine -lehti on valinnut hänet kaikkien aikojen kolmanneksitoista parhaaksi ääninäyttelijäksi.

 Elämäkerta 
Adler syntyi Bostonissa, Massachusettsissa, mutta muutti pian New Yorkiin, jossa hän kävi high schoolin. Samassa kaupungissa Adler aloitti näyttelijän uransa ja esiintyi aluksi teattereissa, sekä tekemällä samalla mainosjuontoja radiokanaville ja televisioon. Hän muun muassa toimi 15:llä eri radiokanavalla urheilu-uutisten juontajana. Adler teki myös televisiomainoksia McDonald’sille.

 Ura 
Ääninäyttelijänä parhaiten tunnettu Adler sai ensimmäisen animaatioroolinsa 1980-luvulla Smurffit-piirrossarjassa, jonka jälkeen hän on esiintynyt lukuisissa animaatioissa. 1980-luvun lopulla Adler ehti olla mukana tuolloin suosituissa piirretyissä, kuten Action Force, The Transformers ja Ankronikka. Hänen roolinsa eivät kuitenkaan olleet mitenkään merkittäviä vaan useimmiten sivurooleja. Adler sai kuitenkin ensimmäisen pääroolin Bravestarrista ääninäyteltyään apulaissheriffi Fuzzia ja sarjan pääkonnaa Tex Hexiä. Samalla hän oli mukana esiintymien sarjojen elokuvissa, kuten Action Force: The Movie ja Bravestarr: The Legend. Näiden lisäksi Adler teki pieniä rooleja elokuviin My Little Pony: Elokuva, Rokkaava Judy Jetson ja Pieni merenneito.

1990-luvulla Adler teki läpimurtonsa ääninäyttelijänä saatuaan pääroolin Veli Vemmelsäärenä Tiny Toons -sarjassa. Hän kuitenkin jätti sarjan ehdittyään äänittää 83 jaksoa 98 jaksosta, koska Warner Bros. Animation oli tuottamassa uutta sarjaa nimeltä Animaaniset, johon Adler halusi välttämättä päästä päärooliin. Ääniohjaaja Andrea Romano halusi kuitenkin tarjota Rob Paulsenille mahdollisuuden päärooliin, jonka myötä Adler pettyi ja lähti kesken Tiny Toonsin tuotannon. Se ei kuitenkaan haitannut hänen uraansa, mutta Warnerille työskentely vähentyi huomattavasti. Sen sijaan Disneyn ja Nickelodeonin tuotantojen parissa työskentely lisääntyi. Pilipalipilotit-sarjan jälkeen Adler oli mukana Varjoankassa ja Aladdinissa, jossa hän sai ensimmäisen pitkäaikaisen roolin Disneyn tuotannossa toimiessaan Mechaniclesin äänenä. Nickelodeonilla Adler oli mukana Rocko’s Modern Life -animaatiossa, jossa hän oli vakio vierasääni, ja Aaaah! Real Monstersissa hänellä oli päärooli Ickis-nimisenä hahmona. Samalla hän teki äänirooleja hieman tuntemattomiin tuotannoihin ennen päätymistään Hanna-Barberalle. Yhtiön tuottamasta Cow & Chicken -animaatiosta tuli hänen uransa toinen tunnetuin äänirooli ja kenties merkittävin sarja, kun hän esitti lähestulkoon yksin sarjan kaikkia päähahmoja. Adlerin rooleihin kuuluivat sarjan keskeiset hahmot Lehmä ja Kana, joiden lisäksi paholainen nimeltä Punainen tyyppi, sekä vieras esiintymisiä tehnyt paviaani ja useat sivuhahmot. Adler sai kuitenkin Lehmän roolista Annie-ehdokkuuden vuonna 1999 ja kertoi samalla sen olevan jälkeenpäin hänen suosikki hahmonsa. Myöhemmin Cow & Chicken -sarjassa esiintyneet näätä ja paviaani saivat oman sarjan nimeltä I Am Weasel, jossa Adler jatkoi rooliaan paviaanina (I.R Baboon), sekä vierasesiintymisiä tehneen punaisen tyypin äänenä. Hän vieraili vielä Johnny Bravossa yhden jakson verran erään ohjaajan äänenä, sekä Mike, Lu & Ogissa.

Vuonna 1998 Adler kuitenkin palasi takaisin Warnerille tekemään muutamia rooleja aluksi Toonsylvaniaan ja sai myöhemmin vuonna 2005 useamman vierasesiintymisen Loonatics Unleashedissa. Vuoden 1998 aikoihin Adler halusi uralleen vaihtelevaisuutta ja päätti ryhtyä ääniohjaajaksi ja saikin aluksi ohjata Nickelodenille muutamia jaksoja ennen Ipanat-elokuvan ääniohjaamista. Menestyksen myötä Adler on tehnyt useimmiten ääniohjaajan työtä Nickelodeonin tuotantoihin, sekä muutamia Disneylle. Disneyltä tarjoutui kuitenkin sitä ennen uusi päärooli Brandy ja Herra Whiskers -sarjasta, sekä myöhemmin sivurooleja Vaihdokeista, johon hän ääniohjasi muutaman jakson.

Adlerilla oli myös pienirooli vuoden 2007 Transformers-elokuvassa, jossa hän toimi Starscreamin äänenä. Hän oli Peter Cullenin ohella ainoa elokuvassa ääninäytellyt henkilö, jolla oli ollut rooli myös alkuperäisessä 1980-luvun The Transformers -piirrossarjassa. Kaksi vuotta myöhemmin Adler uusi roolinsa elokuvan jatko-osassa Transformers: Kaatuneiden kosto, jossa hänen hahmollaan oli tällä kertaa suurempi rooli. Lisäksi Adler esitti Starscreamia elokuvaan perustuvassa videopelissä Transformers: Revenge of the Fallen The Game.Exclusive Transformers: Revenge of the Fallen Game Interview  SuperHeroHype.com 23.6.2009 Viitattu 25.6.2009 

 Yksityiselämä 
Ennen ääninäyttelijän uraansa Adlerillä oli useita eri ammatteja, hän toimi muun muassa opettajana, talonmiehenä, hoitajana ja leipurina. Nykyisin hän toimii myös maalarina.

Animaatiorooleistaan huolimatta Adler ei pidä minkäänlaisista televisio-ohjelmista, jotka eivät hänen mielestä ylitä ”rimaa”. Hän ei ole pitänyt ketään erityistä henkilöä esikuvanaan.

Filmografia
Televisiosarjat
 Vuosi  TV-sarja  Äänirooli 2009–2010  The Super Hero Squad Show  Tohtori Doom, Sapelihammas, sivuäänet 2009  G.I. Joe: Resolute  Cobra Commander, Gung-Ho 2008–2009  Wolverine and the X-Men  Mojo 2008  Waverly Placen velhot  todistus 2006  Vaihdokit  pääministeri Ricobo 2006  Shuriken School  Principal of Katana, Vladimir, Tetsuo 2005–2007  Loonatics Unleashed  Optimatus 2005  Danger Rangers  Savo Pet Alien  Dinko, Flip 2004–2005  Brandy ja Herra Whiskers  Herra Whiskers 2003–2007  Vekarat  Herra Hornsby, sivuäänet 2003–2004  Ozzy & Drix  Abglobtus Goop, Dr. Hammertoe 1999–2001  Mike, Lu & Og  sivuäänet 1999  Johnny Bravo  Ohjaaja, fani 1 1999, 2001  Ipanat  Ickis, Dr. Spooky 1998  The Secret Files of the SpyDogs  sivuäänet Toonsylvania  sivuäänet 1997–1999  I Am Weasel  Paviaani, Punainen tyyppi, sivuäänet Cow & Chicken  Lehmä, Kana, Cousin Boneless, Punainen tyyppi, sivuäänet 1997  Space Goofs  Candy Caramella Spicy City  Rocco 1996–1998  Jungle Cubs  Ned 1996  Kauhua kryptasta  Smokey 1995–1996  Jimi Matala  professori Monkey-for-a-Head 1995  Beavis ja Butt-head  Herra Adler 1995–1997  The Mask  Pete 1994  Marsupilami   1994–1997  Aaaah! Real Monsters  Ickis, Sublima 1994–1996  Aladdin  Mechanicles 1993–1996  Rocko’s Modern Life  Ed Bighead, Bev Bighead, Mr. Dupette 1993–1994  Sonic the Hedgehog  Snively 1993  Swat Kats: The Radical Squadron  Chance Furlong, sivuäänet Prätkähiiret  Harri Happokäsi Tapahtuipa kerran metsässä  sivuäänet Wild West C.O.W.-Boys of Moo Mesa  Billy the Kidder 1993–1994  Mestarietsivä Lurppa  Dripple, Screwball 1992  Varjoankka  uutisankkuri 1990–1993  Tiny Toons  Veli Vemmelsääri 1990  Kapteeni Planeetta  sivuäänet 1990–1991  Pilipalipilotit  Mad Dog 1990–1993  Tom & Jerry Kids  Dripple 1989 
1988  Karhuherra Paddington 
Dino-Riders  Paddington (Vuoden 1989 ääninäyttelijä)
Vasarapää 1987–1989  BraveStarr  Apulaissheriffi Fuzz, Tex Hex 1987  Ankronikka  Filler Brushbill, Pluck 1986–1987  Pikku ponit  Spike 1986  The Transformers  Silverbolt, Triggerhappy, Duros, Vorath, Dirk Mannus 1985–1988  Jem  sivuäänet 1985–1986  Action Force  Low Light 1984–1989  Smurffit  Natural 'Nat' Smurf

Elokuvat
 Vuosi  Elokuva  Äänirooli 2011  Transformers: Kuun pimeä puoli  Starscream 2009  Transformers: Kaatuneiden kosto  Starscream The Haunted World of El Superbeasto  Krongarr 2007  Transformers  Starscream 2005  The Happy Elf  Proctor, mies 1 Tom and Jerry: The Fast and the Furry  Grammy 2000  Ipanat Pariisissa  Inspector 1998  Ipanat elokuva  United Express kuljettaja Rusty: A Dog's Tale  agentti käärme 1996  The Flintstones Christmas in Bedrock  sivuäänet 1994  Yogi the Easter Bear  sivuäänet Scooby-Doo Arabian yössä  sivuäänet 1993  Hollyrock-a-Bye Baby  Rocky Tapahtuipa kerran metsässä  Waggs 1992  Aladdin  sivuäänet 1990  Ankronikka: Kadonneen lampun metsästäjät  sivuäänet 1989  Pieni merenneito  sivuäänet 1988  Bravestarr: The Legend  apulaissheriffi Fuzz, Tex Hex Rokkaava Judy Jetson  Quark, Zappy 1987  Action Force: The Movie  Low Light 1986  My Little Pony: The Movie  Spike, Woodland Creature 1985  The Pound Puppies  Flack

Ohjaukset
 Vuosi  TV-sarja/elokuva  Ohjausrooli 2006  Bratz  Ääniohjaaja 2006  Vaihdokit  Ääniohjaaja 2006  Holly Hobbie and Friends: Christmas Wishes  Ääniohjaaja 2003, 2007  All Grown Up  Ääniohjaaja 2003  Stripperella  Ääniohjaaja 2003  Rugrats Go Wild  Ääniohjaaja 2002  No Prom for Cindy  Ohjaaja 2000  Ipanat Pariisissa  Ääniohjaaja 1999  Rakettijengi  Ääniohjaaja 1998  Villit Marjaset  Ääniohjaaja 1998  Ipanat  Ääniohjaaja  As Told by Ginger  Ääniohjaaja

Lähteet

Aiheesta muualla
 TV.com: Charlie Adler 
 Tiny Toons fanisivu

 keyframeonline.com 
 Voice Chasers 
 Anime News Network
 Mobygames

Luokka:Yhdysvaltalaiset ääninäyttelijät
Luokka:Yhdysvaltalaiset teatterinäyttelijät
Luokka:Videopelien ääninäyttelijät
Luokka:Ääniohjaajat
Luokka:Cow & Chicken
Luokka:Amerikanenglantilaiset
Luokka:Vuonna 1956 syntyneet
Luokka:Elävät henkilöt